Lav et referat af nedenstående tekst:

Tekst:
Der er tale om den såkaldte IAAPA's Human Resources Excellence Award 2015. Prisen uddeles årligt af den internationale brancheforening for forlystelser og attraktioner, og igen i år fandt prisuddelingen sted i Orlando i Florida. - Vi har lige fået prisen, som vi altså vel at mærke har modtaget for at have et af verdens bedste serviceprogrammer i en forlystelsespark - vi var bl.a. oppe mod - Vi er ubeskriveligt stolte og glade, og det er en kæmpe anerkendelse af det kolossale arbejde, Fårup Sommerland har lagt i at uddanne og træne vores mange medarbejdere, så de giver gæsterne den bedst tænkelige oplevelse og service, mens de befinder sig i parken, fortæller en glad Fårup Sommerland-direktør, Søren Kragelund fra Orlando. Blandt de mange konkurrenter om prisen var blandt andet Europa Park i Tyskland, der er en af verdens største forlystelsesparker, men det blev det nordjyske sommerland, der bragede ind på verdens to tre liste på området. - Prisen er et bevis på, at vi har set rigtigt. Det har nemlig i mange år været vores faste overbevisning, at Fårup Sommerland - og i det hele taget turisterhvervet i Danmark - skal konkurrere på service. Vi kommer aldrig til at have et Colosseum eller Grand Canyon. Men på service kan vi virkelig gøre en forskel, og nu har vi i Fårup Sommerland bevist, at vi er med helt oppe i verdenseliten, hvad angår service, mener Søren Kragelund. Serviceprisen kommer kort efter en anden fornem pris. Fårup Sommerland er nemlig netop kåret til Europas næstbedste forlystelsespark 2015.

Referat:
Fårup Sommerland har netop vundet international pris for verdens tredje bedste service.